Παναγής Παπαληγούρας

Ο Παναγιώτης (Παναγής) Παπαληγούρας (Ιούνιος 1917 – 5 Μαΐου 1993) ήταν Έλληνας πολιτικός του δεξιού χώρου που διετέλεσε υπουργός σε σημαντικά υπουργεία κυρίως στις κυβερνήσεις του Κωνσταντίνου Καραμανλή. Επίσης χρημάτισε για ένα σύντομο διάστημα και Διοικητής της Τράπεζας της Ελλάδας.

 Πολιτική σταδιοδρομία 
Γεννήθηκε στην Κέρκυρα τον Ιούνιο του 1917, σπούδασε νομικά και πολιτικές και οικονομικές επιστήμες στο Πανεπιστήμιο της Αθήνας (1936) και αναγορεύτηκε διδάκτωρ του Πανεπιστημίου της Γενεύης (1940). Στη διάρκεια του Β' Π.Π. πολέμησε στη Μέση Ανατολή ως έφεδρος ανθυπολοχαγός. 

Μετά την απελευθέρωση ασχολήθηκε με την πολιτική και εκλέχθηκε, το 1946, βουλευτής Αργολίδας και Κορινθίας με το Εθνικόν Ενωτικόν Κόμμα όπου και διορίστηκε γενικός γραμματέας του υπουργείου Εφοδιασμού. Επανεξελέγη βουλευτής με τον Ελληνικό Συναγερμό το 1951 και το 1952. Στη συνέχεια εντάχθηκε στην ΕΡΕ εκλεγείς και πάλι βουλευτής.

Το 1958 διαφωνώντας με τον Κωνσταντίνο Καραμανλή μαζί με άλλους βουλευτές της ΕΡΕ ίδρυσαν νέο κόμμα με την επωνυμία «Νέα Πολιτική Κίνηση», στο οποίο προσεχώρησαν και βουλευτές του Κέντρου. Σημαντικά στελέχη της κίνησης εκείνης ήταν ο Γεώργιος Ράλλης, ο Στέφανος Χ. Στεφανόπουλος, ο Γεώργιος Μαύρος, ο Κωνσταντίνος Μητσοτάκης, ο Ιωάννης Ζίγδης κ.ά..

Το 1961 ο Παπαληγούρας επανήλθε στην ΕΡΕ υπό τη σημαία της οποίας συνέχισε να εκλέγεται συνεχώς μέχρι το 1967. Στις κυβερνήσεις της ΕΡΕ υπό τον Κ. Καραμανλή διετέλεσε υπουργός Εμπορίου και Βιομηχανίας (1956-1958), και υπουργός Συντονισμού (1961-1963) και υπουργός Εθνικής Άμυνας (Απρίλιος 1967, βραχύβια κυβέρνηση Π. Κανελλόπουλου).

Κατά το πραξικόπημα που ακολούθησε στις 21 Απριλίου του 1967 συνελήφθη και κρατήθηκε σε ξενοδοχείο στο Πικέρμι και στη συνέχεια τέθηκε σε κατ΄ οίκο περιορισμό. Μετά τη πτώση της Χούντας διορίστηκε διοικητής της Τράπεζας της Ελλάδος (1974) καθώς και υπουργός Συντονισμού επί Νέας Δημοκρατίας.

Υπουργοποιήσεις
Διετέλεσε Υφυπουργός και Υπουργός Εμπορίου και Υπουργός Συντονισμού με την κυβέρνηση του Αλεξάνδρου ΠαπάγουΓενική Γραμματεία της Κυβέρνησης, Διορισμοί και Παραιτήσεις Υπουργών  . Με την ΕΡΕ του Κωνσταντίνου Καραμανλή διετέλεσε Υπουργός ΕμπορίουΓενική Γραμματεία της Κυβέρνησης, Διορισμοί και Παραιτήσεις Υπουργών   μέχρι την παραίτησή του λόγω της διαφωνίας του με τον Κ. Καραμανλή για τον εκλογικό νόμο που χρησιμοποιήθηκε για τις εκλογές του 1958 όπου δεύτερο κόμμα αναδείχθηκε η ΕΔΑ 1946-1967: 21 χρόνια αμερικανικών «εκλογικών» επεμβάσεων του Αλέξη Παπαχελά, Το ΒΗΜΑ, 12/03/2000, σελ. A24 .  Στις εκλογές του 1958 κατέβηκε ως υποψήφιος με το Λαϊκό Κόμμα. Αργότερα διετέλεσε σε διάφορες κυβερνήσεις Υπουργός ΣυντονισμούΓενική Γραμματεία της Κυβέρνησης, Διορισμοί και Παραιτήσεις Υπουργών   και Υπουργός Εθνικής ΆμυναςΓενική Γραμματεία της Κυβέρνησης, Διορισμοί και Παραιτήσεις Υπουργών  , μέχρι την 21 Απριλίου 1967 όπου φέρονταν να αιφνιδιάστηκε από τους επίορκους συνωμότες αξιωματικούς που είχαν σχεδιάσει το πραξικόπημα εν αγνοία του, αν και ο τύπος τότε προλείανε το έδαφος. 
Μετά τη Μεταπολίτευση διορίστηκε Διοικητής της Τράπεζας της Ελλάδος από τον Αύγουστο έως τον Οκτώβριο του 1974 Διοικητές της Τράπεζας της Ελλάδος , ανακτήθηκε 3 Μαΐου 2007 και αργότερα πολιτεύθηκε με τη Νέα Δημοκρατία και διετέλεσε Υπουργός ΣυντονισμούΓενική Γραμματεία της Κυβέρνησης, Διορισμοί και Παραιτήσεις Υπουργών   και Υπουργός ΕξωτερικώνΓενική Γραμματεία της Κυβέρνησης, Διορισμοί και Παραιτήσεις Υπουργών   στις δύο κυβερνήσεις του Κωνσταντίνου Καραμανλή.

Τιμές
Εκπροσώπησε την Ελλάδα σε πολλά διεθνή συνέδρια και συσκέψεις. Τιμήθηκε με το αριστείο ανδρείας, Εξαιρέτων Πράξεων, Πολεμικό Σταυρό, Χρυσό Σταυρό Γεωργίου Α΄ μετά ξιφών, από τον Βασιλέα Παύλο, και από θέσεως υπουργού Εξωτερικών με το Μεγαλόσταυρο της Γερμανίας, το Μεγαλόσταυρο της Γαλλίας, της Ιταλίας κ.ά. Ήταν μόνιμος κάτοικος Αθηνών και μιλούσε επίσης γαλλικά, γερμανικά και αγγλικά. Πέθανε το 1993 σε ηλικία 76 ετών.

Οικογένεια
Ο γιος του Αναστάσης Παπαληγούρας ήταν βουλευτής της Νέας Δημοκρατίας, Υπουργός Δικαιοσύνης και Υπουργός Εμπορικής Ναυτιλίας και Νησιωτικής Πολιτικής.

Παραπομπές

 Περαιτέρω ανάγνωση 
 Παναγής Παπαληγούρας του Αντώνη Καρκαγιάννη, Καθημερινή, 02 Νοε 2002 
 Συλλογικό έργο, Μαρτυρίες μνήμης για τον Παναγή Παπαληγούρα, ΕΣΤΙΑ, 2001, ISBN  960-05-0971-9
 Στρογγύλης Απόστολος, Παναγής Παπαληγούρας: Ο Ευρωπαίος πολιτικός,  Εκδόσεις ΟΔΥΣΣΕΑΣ, 1995, ISBN 960-210-228-4
 Μιχάλης Ψαλιδόπουλος, «Από τον Λόγο στην Πράξη: Ο Π. Παπαληγούρας και η συμβολή του στην οικονομική πολιτική», στο του ιδίου, Πολιτική οικονομία και Έλληνες διανοούμενοι. Μελέτες για την ιστορία της οικονομικής σκέψης στη σύγχρονη Ελλάδα, εκδ. Τυπωθήτω. Αθήνα, 1999, σελ. 209-238


Πηγές
 Who's Who 1979, σσ. 527-528

Κατηγορία:Έλληνες υπουργοί Εμπορίου
Κατηγορία:Έλληνες υπουργοί Συντονισμού και Προγραμματισμού
Κατηγορία:Έλληνες υπουργοί Εξωτερικών
Κατηγορία:Έλληνες υπουργοί Εθνικής Άμυνας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Χρυσός Σταυρός του Τάγματος του Γεωργίου Α΄
Κατηγορία:Ελληνικός πολεμικός σταυρός
Κατηγορία:Διοικητές της Τράπεζας της Ελλάδος
Κατηγορία:Έλληνες πολιτικοί του 20ού αιώνα
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών